b'\n_START_ARTICLE_\nEnver Ablaev\n_START_SECTION_\nCariera\n_START_PARAGRAPH_\nOriginar din Uzbekistan, Enver Ablaev a venit \xc3\xaen Ucraina la v\xc3\xa2rsta de 16 ani, \xc8\x99i a \xc3\xaenceput s\xc4\x83 se antreneze la centrul olimpic Raubichi din Belarus. A acceptat cet\xc4\x83\xc8\x9benia ucrainean\xc4\x83 deoarece considera c\xc4\x83 Uzbekistanul nu are fondurile necesare pentru a-l ajuta \xc3\xaen dezvoltarea sa ca sportiv. Este component al clubului Kolos._NEWLINE_Ablaev a concurat \xc3\xaen la\xc2\xa0Jocurile Olimpice de Iarn\xc4\x83\xc2\xa0din\xc2\xa02002, 2006 \xc8\x99i 2010 pentru Ucraina. \xc3\x8en 2002, el a terminat pe pozi\xc8\x9bia a 22-a \xc3\xaen calific\xc4\x83ri la proba de s\xc4\x83rituri. \xc3\x8en 2006, el s-a clasat pe locul al nou\xc4\x83lea \xc3\xaen calific\xc4\x83ri, dar a terminat pe ultimul loc, al doisprezecelea, \xc3\xaen final\xc4\x83. \xc3\x8en 2010, el s-a clasat pe locul al nou\xc4\x83sprezecelea, rat\xc3\xa2nd finala._NEWLINE_P\xc3\xa2n\xc4\x83 \xc3\xaen martie 2013, cel mai bun rezultat al s\xc4\x83u la Campionatele Mondiale este locul patru, ob\xc8\x9binut \xc3\xaen anul 2003._NEWLINE_Ablaev \xc8\x99i-a f\xc4\x83cut debutul la\xc2\xa0Cupa Mondial\xc4\x83\xc2\xa0\xc3\xaen august 2000. P\xc3\xa2n\xc4\x83 \xc3\xaen martie 2013, el a c\xc3\xa2\xc8\x99tigat o singur\xc4\x83 etap\xc4\x83 la Cupa Mondial\xc4\x83, \xc3\xaen sezonul\xc2\xa02004-2005\xc2\xa0la\xc2\xa0Madonna di Campiglio. Cel mai bun loc ob\xc8\x9binut la general la Cupa Mondial\xc4\x83 este locul 14, \xc3\xaen edi\xc8\x9biile din 2002-2003, 2008-2009 \xc8\x99i 2010-2011._NEWLINE_Pe 28 februarie 2018 a fost decorat cu Ordinul Na\xc8\x9bional Pentru Merit al Ucrainei, clasa a III-a.'